[{"text_idx": "#000002", "text": "Kunst po\u0303imub u\u0308mber kaela ja poeb taskusse"}, {"text_idx": "#000003", "text": "Olgem ausad, MIURIO stuudio missiooniks on alati olnud kunsti- ja disainitegevuse u\u0308hendamine. Rita Assori loodud kirkava\u0308rviline ja julge disainikeelega stuudio saab ka\u0308esoleva aasta augustis juba ku\u0308mneaastaseks. Nende aastate jooksul on Rita poolt loodud sadu mustridisaine nii interjo\u0308o\u0308ri, kui kantavateks aksessuaarideks. Ning stuudio veebipoes on ta\u0308naseks u\u0308le 600 toote (sh heategevusliku eesma\u0308rgiga loodud mobiili taustapilte), mis on u\u0308he va\u0308ikse disainistuudio jaoks ikka pa\u0308ris suur maht."}, {"text_idx": "#000004", "text": "Rita Assor: \u201cKu\u0308sisin endalt: mis oleks parim viis ta\u0308histada oma tegevuse ku\u0308mneaastast juubelit? Ja kuna saatus viis mind just o\u0303nnelikult kokku Kai Arrakuga, siis loomulikult tulla va\u0308lja esimese Eesti kunsti tunnustava kollektsiooniga. Eesti maalikunsti suurkuju Ju\u0308ri Arraku kunstiteoste u\u0308le kandmine siidile ja vaipadele ta\u0308histab minu jaoks kindlasti uut va\u0308ljakutset."}, {"text_idx": "#000005", "text": "Minu su\u0308dames on alati olnud kunsti u\u0308listamine la\u0308bi ko\u0303rgekvaliteetsete disaintoodete. Sedasi alustades ise oma disaineri teekonda ja EKA tekstiilidisaini o\u0303pinguid omal ajal polnud mul tollal veel aimu teiste kunstnike ja disainerite to\u0308o\u0308de no\u0308 kureerimisest disainivaldkonnas."}, {"text_idx": "#000006", "text": "Koosto\u0308o\u0308 Eesti Kunstimuuseumiga ning Eesti disainerite ja moeloojate kangatru\u0308ki ja siidira\u0308tikute tootmine on aidanud mul kasvada. Ja nu\u0308u\u0308d tunnen, et olen ku\u0308ps looma Eesti kunsti ja disaini u\u0308hendavaid kollektsioone\u201d."}, {"text_idx": "#000007", "text": "Kai Arrak: \u201eOtsisime ammu koosto\u0308o\u0308vo\u0303imalust, mille tulem oleks tuntav samm ko\u0303rgemale tavalisest reprost vo\u0303i reklaamtru\u0308kisest. Valik, kuhu ja mida tru\u0308kkida, on ju pealtna\u0308ha suur, alates pastakast, kruusist ja kotist pusa vo\u0303i T-sa\u0308rgini, kuid et ka kunstiteos va\u0308a\u0308riliselt sa\u0308rama ja\u0308a\u0308ks, selleks on vaja professionaalset ja hingestatud la\u0308henemist. So\u0303na otsesesmo\u0303ttes juhuse tahtel ma\u0308rkasin u\u0308hes ajaleheartiklis so\u0303napaari \u201eRita Assor\u201c ja \u201esiidsallid\u201c ning tema koduleheku\u0308ljele klo\u0303psates ei ja\u0308a\u0308nud kahtlust, et siit vo\u0303iks midagi su\u0308ndida. Loomulikult suur-suur ta\u0308nu Ritale no\u0303usoleku eest, sest eks iga disainer tahab end va\u0308ljendada eelko\u0303ige la\u0308bi isikliku loomingu."}, {"text_idx": "#000008", "text": "Valmis naistera\u0308tikuid na\u0308hes, tundub, et maalid on omal moel saanud to\u0303elise va\u0308a\u0308rinduse. Kuna valikus on hetkel eelko\u0303ige J. Arraku varajase loomeperioodi to\u0308o\u0308d (A. Eilarti kunstikogust), siis ei leia siit veel kunstnikule nii omast \u201eka\u0308ekirja\u201c, mis tekkis mo\u0303nevo\u0303rra hiljem, kuid tvillsiid toob eriti ha\u0308sti esile abstraktsete mustrite vo\u0303lu. Seevastu maalid, mis on meeste ilura\u0308tikute aluseks, on oma olemuselt jo\u0303ulisemad, hilisemast perioodist (eriti \u201eImelik teekond\u201c ) ning u\u0308ldse mehelikumate teemadega. Nagu aru saan, ei ole see veel kaugeltki ko\u0303ik, sest vestluses Ritaga olen korduvalt kuulnud so\u0303na \u201evaip\u201c!....\u201c"}, {"text_idx": "#000009", "text": "Ju\u0308ri Arrak: \u201eMina olen oma to\u0308o\u0308 teinud kunstnikuna ja kui neid maale vo\u0303i nende detaile kujutatakse mingil esemel, siis ei labasta see maali, vaid ta\u0308nu sellele va\u0308a\u0308rtustub ka see ese, kuhu on maali koloriit tru\u0308kitud. Ja nii ei ja\u0308a\u0308 teos ainueksemplarina kellegi seinale vo\u0303i muuseumisse vaid pisut igapa\u0308evasemaid tooteid kaunistades jo\u0303uab paljude inimesteni. Loodan, et see teeb pa\u0308eva paremaks! Loomulikult on va\u0308ga oluline nii materjali- kui tru\u0308kikvaliteet, mis MIURIO stuudios on kindlasti tagatud.\u201c"}, {"text_idx": "#000010", "text": "Augusti keskpaigas avatakse ainulaadse atmosfa\u0308a\u0308ri ja asukohaga Viinistu muuseumis J. Arraku akvarellide na\u0308itus (13.08-11.09.2022). Na\u0308ituse raames saab tutvuda Ju\u0308ri va\u0308rske loominguga ning osta varasemat loomingut kandvaid kauneid naiselikke siidira\u0308tikuid ja meeste ilura\u0308tikuid."}, {"text_idx": "#000012", "text": "Arrak tuli kunstiareenile 1960. aastatel ning temast kujunes kiiresti u\u0308ks Eesti jo\u0303ulisemaid kunstnikunatuure. Tema loomingu algusperioodi kuuluvad Salvador Dali ja Pablo Picasso to\u0308o\u0308dest,inspireeritud su\u0308rrealistlikud katsetused, milles ilmnesid samas ka kunstniku hilisema stiili po\u0303hialged: kontrastsed va\u0308rvid, figuuri ja ruumi deformeerimine, huumor, sotsiaalne tundlikkus."}, {"text_idx": "#000013", "text": "Arraku jutustav maailm sisaldab suure sisendusjo\u0303uga ootamatuid na\u0308gemusi, paradokse ja metafoore, milles on \u201elahutamatult koos maskeraad ning pihtimus\u201c (Boris Bernstein). Tema a\u0308ratuntavaimaks kangelaseks on maalist maali korduv masktegelaskuju \u2013 paljudele eestlastele tuntud muuhulgas joonisfilmist \u201eSuur To\u0303ll\u201c ja ansambli \u201eMetsato\u0308ll\u201c albumikaanelt."}, {"text_idx": "#000015", "text": "Vaibad, millel ja\u0308a\u0308dvustatud Eesti kunstiklassika"}, {"text_idx": "#000016", "text": "Kas igatsed siidist paituse ja\u0308rele?"}, {"text_idx": "#000017", "text": "Softrendis nu\u0308u\u0308d ho\u0303rgutav Eesti vaibadisain"}, {"text_idx": "#000018", "text": "What\u2019s inside: new collections and arrivals,\nexclusive discounts, inspiration and more."}, {"text_idx": "#000019", "text": "Mis on sees: uued kollektsioonid ja saabumised,\neksklusiivsed allahindlused, inspiratsioon ja palju muud."}, {"text_idx": "#000020", "text": "\u041e \u0447\u0435\u043c \u0440\u0430\u0441\u0441\u044b\u043b\u043a\u0430: \u043d\u043e\u0432\u044b\u0435 \u043a\u043e\u043b\u043b\u0435\u043a\u0446\u0438\u0438 \u0438 \u043f\u043e\u0441\u0442\u0443\u043f\u043b\u0435\u043d\u0438\u044f,\n\u044d\u043a\u0441\u043a\u043b\u044e\u0437\u0438\u0432\u043d\u044b\u0435 \u0441\u043a\u0438\u0434\u043a\u0438, \u0432\u0434\u043e\u0445\u043d\u043e\u0432\u0435\u043d\u0438\u0435 \u0438 \u043c\u043d\u043e\u0433\u043e\u0435 \u0434\u0440\u0443\u0433\u043e\u0435."}]